מיטל גל סויסה וריטה שוקרון בסרטה של חנה אזולאי הספרי "אנשים כתומים"
פרימיירת הסרט "פנתר לבן", משמאל לימין: זאב רווח, מיטל גל סויסה, יבגני אורלוב ודני רייספלד הבמאי
**מיטל גל סויסה** (נולדה ב-20 בפברואר 1987) היא שחקנית קולנוע, טלוויזיה ותיאטרון ישראלית.

ביוגרפיה
--------

נולדה וגדלה בחיפה. אמה, איריס, היא עובדת מדינה ואביה, חיים, הוא פנסיונר של צה"ל, לה אחות קטנה ממנה. סויסה החלה לרקוד בגיל שלוש ושיחקה לראשונה בפרסומות בגיל ארבע. למדה בבית ספר היסודי דוד ילין ובחטיבת הביניים חוגים. היא בוגרת התיכון לאמנויות ויצו חיפה במגמת אדריכלות.
בגיל 15 השתתפה קורס משחק מול מצלמה אצל גלית רוזנשטיין בתל אביב.

בגיל 16 השתתפה בתחרות "עלית מודלס" של סוכנות הדוגמנות העולמית עלית ונבחרה לסגנית שנייה. אחרי התחרות דגמנה לזמן קצר, הצטלמה לקטלוגים של אופנה ופרסומות טלוויזיה בישראל ומחוצה לה.

בגיל 18 וחצי, שיחקה בטלנובלה "האלופה", בה שיחקה במשך שתי עונות. היא גילמה את דמותה של ריטה בר-חיים, עיוורת מלידה, בסוף העונה הראשונה עוברת ניתוח שמחזיר לה את הראייה, בעוד שבן-זוגה, רני זליג (מייקל לואיס) מתעוור.

ב-2007 שיחקה במיני-סדרת המתח "חקירה פנימית" בבימויו של אליאב לילטי. גילמה את דמותה של דפנה הצעירה (את דפנה הבוגרת גילמה ענת וקסמן, חוקרת משטרה שחוזרת בפלשבקים לצעירותה בקיבוץ). בשנה זו הובילה את הקמפיין של חברת "אינדולה" לצד ליהי אלון ומורן גרוס.

בגיל 19 עשתה שירות לאומי בבית החולים שניידר בפתח תקווה. סויסה למדה משחק באופן פרטי אצל אורית שר, לאחר מכן שנה אצל אייל כהן והמשיכה את לימודיה בסל"ה - הסטודיו לאמנויות התיאטרון מיסודו של יורם לוינשטיין (2011-2008).

בסוף השנה השלישית ללימודיה הצטלמה לסרטו של שמי זרחין "העולם מצחיק".

סויסה שיחקה בסרטו של דני רייספלד "פנתר לבן" שהיה מועמד לפרס הסרט הטוב ביותר בפרסי אופיר 2013. גל-סויסה גילמה את דמותה של יסמין אוחנה, בתו של דוד אוחנה (זאב רווח), שוטר ובעל מועדון האיגרוף "כפפות הזהב" בטבריה, שעוזרת לו לנהל את המועדון. יסמין מנהלת רומן עם אלכס צייטלין (יבגני אורלוב), בחור ממוצא רוסי, שאביה לוקח אותו תחת חסותו ורוצה להפוך אותו לאלוף הארץ באיגרוף. אביה מתנגד לרומן, יסמין אינה מוותרת ונלחמת על אהבתה.

ב-2013 גל-סויסה שיחקה בסרטה של חנה אזולאי-הספרי "אנשים כתומים". הסרט מספר על שלושה דורות במשפחה מרוקאית יפואית. היא מגלמת את דמותה של זוהר, נערה בת 17 שחוקרת את שורשיה. בסרט משחקות גם חנה אזולאי-הספרי, ריטה שוקרון ואסתי ירושלמי.

ב-2014 שיחקה בסרטה של טליה לביא, "אפס ביחסי אנוש" ובסדרה "להיות איתה" של קשת. באותה שנה שיחקה בתפקיד הראשי בסרט הגמר של נדב משעלי. הסרט השתתף בפסטיבל מונפלייה בצרפת, בפסטיבל בוורשה ובינואר 2015 השתתף בפסטיבל סרטים יהודי בניו יורק.

ב-2016 שיחקה בסרט "ילד טוב ירושלים" קומדיה רומנטית מאת רן אפלברג בבימוי רועי פלורנטין, בתפקיד ראשי לצד עמוס תמם, מלי לוי ואוולין הגואל. היא מגלמת דמותה של צעירה, המעוררת לחיים את עדי (תמם) מאחר שכל חייו הושפל בידי אחרים. היא מתאהבת בו והוא בה, והם יוצאים למסע לחיים אחרים, שעה שמשפחתו דואגת לו ומקווה להחלמתו, ולשובו הביתה.

בשנת 2018 שיחקה בתפקיד מרכזי בדרמה-פוליטית היומית "שלטון הצללים", בתור שירה, לוביסטית מטעם משרד איכות הסביבה אשר מתאהבת בדודי ויפתח, הדמויות הראשיות.

באותה שנה השתתפה גם בסרט הקומדיה השווייצרי "מוטי וולקנברוך מתעורר לחיים" (או בשמו הרשמי "מסעו המופלא של וולקנברוך לזרועותיה של שיקסע") בהפקת נטפליקס. הסרט היה המועמד השווייצרי לפרס האוסקר לסרט הזר הטוב ביותר.

בשנת 2019 שיחקה בתפקיד הראשי בסרט הקומי "בזמק", ושיחקה בסדרה נעלמים את דמותה של לי-אור

בשנת 2023 השתתפה בסדרת הדרמה-קומית 4:20 המשודרת בהוט.

חיים אישיים
-----------

סויסה מורה מוסמכת להאתה יוגה מטעם מכללת רידמן תל אביב.

ביולי 2016 נישאה גל סויסה לבן זוגה, בן רוטשילד. ב-23 במרץ 2018 נולד לשניים בן.

בספטמבר 2020, היא השתתפה בפרסומת לקידום המודעות לטבעונות מטעם עמותת ויגן פרנדלי הישראלית.

תפקידים
-------

### משחק בטלוויזיה

| שנה | סדרה | סוגה | תפקיד | ערוץ | במאי | חברת הפקות |
| --- | --- | --- | --- | --- | --- | --- |
| 2019 | נעלמים | דרמת מסתורין | לי-אור | טין ניק | ירון ארזי ויהונתן בר-אילן | סוכנות ADD |
| 2018 | שלטון הצללים | דרמה פוליטית | שירה | HOT3 | אוהד פרח | קודה |
| 2013 | להיות איתה | קומדיה רומנטית | סיון, תפקיד אורח | ערוץ 2 (קשת) | עודד רסקין | קופרמן הפקות |
| 2010 | החלפה (עבור מט"ח) | סדרה חינוכית לנוער |  | אינטרנט |  | דרסט הפקות |
| 2010 | השועלים | קומדיית מצבים | גפן, תפקיד אורח | yes | אורן שקדי | קופרמן הפקות |
| 2008 | חקירה פנימית | מיני-סדרת מתח | דפנה הצעירה | yes | אליאב לילטי | יולי-אוגוסט הפקות |
| 2006-07 | האלופה (עונה 2+1) | טלנובלה | ריטה בר חיים | הוט 3 | שי קפון | דרסט הפקות |
| 2006 | האבודה | ספין אוף לטלנובלה "האלופה" | ריטה בר חיים | אינטרנט |  |  |

### משחק בקולנוע

| שנה | סרט | תפקיד | במאי ותסריטאי | מפיקים |
| --- | --- | --- | --- | --- |
| 2019 | בזמק | נטע | אריאל וייסברו ויוסי מאירי |  |
| 2018 | מוטי וולקנברוך מתעורר לחיים | יעל | מיכאל שטיינר |  |
| 2016 | ילד טוב ירושלים | נטליה | רועי פלורנטין/ רן אפלברג | ארצה הפקות- דפנה פרנר ושי אינס, משה ולאון אדרי |
| 2014 | אישך, תשוקתך (20 דק') | מיכל | נדב משעלי |  |
| 2014 | אפס ביחסי אנוש | ליאת | טליה לביא | אילון רצ'קובסקי, יוחנן קרדו |
| 2014 | אנשים כתומים | זוהר | חנה אזולאי הספרי | חנה אזולאי הספרי, כפיר יונסוף וייס |
| 2013 | פנתר לבן | יסמין אוחנה | דני רייספלד | ארצה הפקות - דפנה פרנר ושי אינס. משה ולאון אדרי |
| 2012 | העולם מצחיק | סיוון | שמי זרחין | טליה קלינהנדלר, משה ולאון אדרי |

### משחק בתיאטרון

| שנה | הצגה | מחזאי | במאי | תיאטרון |
| --- | --- | --- | --- | --- |
| 2013 | האוצר הנעלם | חני נחמיאס | אורי אומנותי | יוסף ברלינר בשיתוף עם מיני-ישראל |
| 2012-2011 | דלתות (אסופת מונולוגים בהשראת להקת הדלתות) | מונולוגים מתורגמים וישראליים, שמחוברים על ידי שירי להקת "הדלתות" | ארז דריגס (במאי ומעבד) | התחיל בסטודיו למשחק של יורם לווינשטיין והמשיך בצוותא |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מיטל גל סויסה** |

* מיטל גל סויסה, ברשת החברתית אינסטגרם
* מיטל גל סויסה, במיזם "אישים" לתיעוד היצירה הישראלית
* מיטל גל סויסה, במסד הנתונים הקולנועיים IMDb (באנגלית)
* מיטל גל סויסה, באתר "אידיבי", מאגר הידע העברי לקולנוע ישראלי ועולמי
* מיטל גל סויסה, באתר ספר הקולנוע הישראלי
* ערן סויסה, עושה בית ספר: ריאיון עם מיטל גל סויסה, באתר nrg‏, 4 באפריל 2011
* אור סיגולי, ‏על המועמדים לפרס אופיר, באתר "סריטה", 6 באוגוסט 2013
* איתן וייץ, ביקורת על הסרט "אנשים כתומים", בבלוג "איתן קולנוע בראש צלול", 22 בספטמבר 2013
* אור סיגולי, ‏ביקורת על הסרט "אנשים כתומים", באתר "סריטה", 22 בספטמבר 2013
* מרלין וניג, פנתר לבן - סרט גברי למתאגרפת שבי, בבלוג "המבקרות", 28 בנובמבר 2013
* לירון סיני, מיטל גל-סויסה: "אשכנזים ומזרחים? ארכאי", באתר ynet, 8 במאי 2014
* קרן נתנזון ויץ, מיטל גל לקחה הפסקה כדי לחזור אל המסך מקצועית יותר. הצליח לה, באתר Xnet‏, 14 בספטמבר 2014
* נחום מוכיח, ילדה טובה תל אביב: ריאיון עם מיטל גל סויסה, באתר את, 5 במאי 2016
* אתר למנויים בלבד מירי בן־דוד ליוי, "נשים אחרי לידה הן די בודדות", באתר "ידיעות אחרונות", 29 ביולי 2019

הערות שוליים
------------

1. ↑  אורן פרסיקו, ‏בדיוק מה שחשבתם, באתר גלובס, 3 באפריל 2006
2. ↑  ירון פריד, האלופה 3: עונה שהיא גול עצמי, באתר הארץ, 21 בספטמבר 2009
3. ↑  אורון שמיר, עכבר העיר, פנתר לבן: אגרוף בבטן של הקהל הישראלי, באתר הארץ, 21 בנובמבר 2013
4. ↑  אתר למנויים בלבד אורי קליין, "אנשים כתומים": המרכיב הסודי נעדר מהסרט, באתר הארץ, 16 במאי 2014
5. ↑  איתי שטרן, "שלטון הצללים" של קלוגהפט לא החליטה אם היא דרמה ריאליסטית או טלנובלה, באתר הארץ, 1 במאי 2018
6. ↑  אתר למנויים בלבד נתנאל שלומוביץ, "בזמק" הוא סרט סטלנים ישראלי בלי כיוון, באתר הארץ, 20 ביולי 2019